**Amager Skakforening – årsberetning 2022/23**

**Medlemstal:** 80 DSU medlemmer – en fremgang på 15 medlemmer. 30 juniorer som ikke er tilmeldt DSU, i alt 110. Dermed 6. største eller 2. største skakforening i DK. Tilgang fra Tårnby Skakklub.

**Klubbens turneringer:**

**Amagermesterskabet**: 48 deltagere: Vinder Thomas Nielsen 6½, foran André Anda med 6½ point

**GoAudit Open:** 48 deltagere, vinder GM Bjørn Ochsner 6 point foran GM Jesper Thybo 5½, bedste Amagerspiller Laurits B. Wehding 4 point, som nr. 14, og vandt over nr. 1. Næste år bliver turneringen samtidig KM.

**Klubmesterskabet:** 52 deltagere, klubmester Silas I. Møller efter omkamp med Michael Nielsen, begge med 6 point, nr. 3 Karl Emil med 5½. Også stærk turnering af Ingrid med 5 point

**Juniorgrandprix:** 44 deltagere i december

**Juniorskak:** Der har været stor tilgang, så vi er nu på 59 indmeldte, og har sagt nej til nye medlemmer. Vi er blevet et godt trænerteam: Erik, Daniel (far til Falke) og Sven, og ind imellem hjælp fra de unge og Michael Nielsen, og Viktor Haarmark har ekstratræning om torsdagen for interesserede (ca. 10). Vi arbejder på nye tider og grupper og mere hjælp fra medlemmer og forældre.

**Fællesspisning** med børn og forældre i Caféen ca. en gang om måneden.

Vores bedste juniorer Karl Emil, Laurits og Anton er nu på 1. holdet, og Ingrid er kommet tilbage efter et år i Frankrig og er over 1700 i rating. Også Johannes og Marcus har opnået gode resultater i voksenturneringer og i holdskak. Cornelius Breinholst vandt KSU’s grandprixturnering i basisgruppen.

**Holdkampe:** Vi havde fem 8-mandshold med i KSU’s holdturnering. 1. holdet endte midt i 1. række, 2.holdet blev nr. 2 i 3. række og rykker op. 3. holdet blev nr. 4 i samme række. 4. holdet blev nr. 2 i 5. række og rykker ligeledes op. 5. holdet blev nr. 8 i samme række. Alle hold viste stor stabilitet og kampgejst. Vi har nu et hold med i alle 5 rækker.

Holdskak er for mange medlemmer en vigtig turnering, hvor det sociale sammenhold også betyder noget. Derfor vil vi næste år gøre mere for at styrke sammenholdet f.eks. ved at holdene samles forud for holdturneringen for at træne og lære hinanden bedre at kende.

**Hjemmesiden:** De fleste informationer er blevet opdateret, men der kan stadig ske forbedringer. Tak til Theis for at lægge nyheder på hurtigt og hjælpe med at rydde op i forældede informationer. Beretninger og billeder fra turneringer o.lign. modtages gerne fra medlemmerne. Næste år vil vi prøve at få referater fra holdkampe og partier på siden.

Klubben har også en facebookgruppe, som Ole vil prøve at holde a’jour.

**Skakcafé og voksen**

**undervisning:** I denne sæson har vi også haft Kultursalen i Prismen om torsdagen fra kl. 16 – 23. Om eftermiddagen har der været undervisning for de bedste børn med Viktor Haarmark fra kl. 16 – 19, og derefter har der igen været skakcafé både for medlemmer og andre interesserede skakspillere. Theis og nogle gang John Svensson har sørget for at åbne og lukke. Vi har tilbudt voksenundervisning med Viktor et par gange, hvor man betalte 50 kr.for at deltage.

**Stormestersimultan:** Vi havde simultan og foredrag med GM Carsten Høi 29. november

**Venskabsaften** med Nørrebro Skakklub blev afholdt på Kongelundsvej tirsdag den 16. august

**Skakdommer:** Erik Elmer Rasmussen er blevet klubbens 4. skakdommer.

**100 års jubilæum i 2026:** Vi arbejder med forskellige aktiviteter i efteråret 2026 bl.a. en stormesterturnering på Københavns Rådhus.

**Tak for godt samarbejde i bestyrelsen.**

**Sven Løntoft**